C 240/20
ET
Euroopa Liidu Teataja
22.6.2022
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.10755 – ADVENT / IRCA) Võimalik lihtsustatud korras menetlemine (EMPs kohaldatav tekst)
(2022/C 240/07)
1.
13. juunil 2022 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — AI Tiramisù S.r.l. („Bidco“, Itaalia), mille üle on valitsev mõju ettevõtjal Advent International Corporation („Advent“, USA); — IRCA S.p.A. („IRCA“, Itaalia), mille üle on valitsev mõju ettevõtjal The Carlyle Group (USA).
Advent omandab IRCA üle täieliku ainukontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Advent: Ameerika Ühendriikides Bostonis tegutsev börsivälistesse ettevõtetesse investeeriv rahvusvaheline ettevõtja, mille tegevus seisneb aktsiaosaluste omandamises ja investeerimisfondide valitsemises eri sektorites, nagu tervishoid, tööstus, tehnoloogia, jaekaubandus, tarbekaubad, vaba aja veetmine ning äri- ja finantsteenused.
Üks tema portfelli kuuluvatest äriühingutest on Caldic, kes turustab funktsionaalseid koostisosi ja erikemikaale ning tegutseb Euroopas, Põhja-Ameerikas ning Aasia ja Vaikse ookeani piirkonnas. — IRCA on Itaalias asuv toidu koostisosi tootev ettevõte, kes tegeleb šokolaadi, pagaritoodete (pagari- ja leivatooted) ja jäätise pooltoodete tootmise ja müügiga.
Ta tegutseb peamiselt Itaalias ning piiratud ulatuses kogu EMPs ja globaalselt. 3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
(1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.